(জিটিনিউজ টোয়েন্টিফোর ডটকম/তন্ময় ভৌমিক) বৃক্ষ রোপন ও বেত বাগান সৃজনে সারাদেশে ১ম স্থান অধিকার করে প্রধানমন্ত্রীর জাতীয় পুরস্কারে ভূষিত হওয়ায় ধামইরহাট বনবিট অফিসার লক্ষণ চন্দ্র ভৌমিককে  বুধবার ধামইরহাট বনবিট অফিসে পরিবেশ ও বন উন্নয়ন সভায় সংবর্ধনা প্রদান করা হয়েছে ।      সংবর্ধনা অনুষ্ঠানে উপজেলা নির্বাহী অফিসার মুহাঃ মিজানুর রহমান সরকারের সভাপতিত্বে প্রধান অতিথি হিসাবে উপস্থিত ছিলেন উপজেলা চেয়ারম্যান মোঃ দেলদার হোসেন।    অন্যান্যের মধ্যে উপজেলা মাধ্যমিক শিক্ষা অফিসার আহাদ আলী, প্রাথমিক শিক্ষা অফিসার জাহান আরা বেগম, হিসাব রক্ষন অফিসার তরফদার গোলাম রাব্বানী, ধামইরহাট এম এম ডিগ্রী কলেজের অধ্যক্ষ শহীদুল ইসলাম, বিআরডিবি কর্মকর্তা সন্তোষ কুমার, সাবেক ইউপি মেম্বার  জাহিরুল ইসলাম সহ বিভিন্ন দপ্তরের কর্মকর্তা গণ উপস্থিত ছিলেন।      গত ১ জুন বঙ্গবন্ধু জাতীয় সম্মেলন কক্ষে প্রধানমন্ত্রী শেখ হাসিনার নিকট থেকে ধামইরহাট বনবিটের পক্ষে ১ম পুরস্কার ও ২০ হাজার চেক গ্রহণ করেন রাজশাহী বিভাগীয় বন কমকর্তা আবুল বাশার মিঞা।  গত ২৬ ডিসেম্বর ০৪ তারিখে যোগদানের পর থেকে লক্ষন চন্দ্র ভৌমিক ধামইরহাট উপজেলায় প্রতি বছর গড়ে প্রায় ৫ লাখ চারা রোপন করেন। এছাড়াও জবর দখল হওয়া প্রায় ২শ একর জমি উদ্ধার করে বনায়ন করেন। চলতি মৌসুমে ৩০ হাজার বেত, ২৫ হাজার বাঁশ ও ৫ লাখ ফলজ ও বনজ  চারা রোপন করবেন বলে তিনি জানান।    সংবর্ধণা সভায় উপজেলা চেয়ারম্যান মোঃ দেলদার হোসেন বৃক্ষ রোপন ও বেত বাগান সৃজনে ধামইরহাট বনবিট অফিসার লক্ষণ চন্দ্র ভৌমিকের অবদানের ভূয়সী প্রসংশা করেন।    জিটিনিউজ টোয়েন্টিফোর ডটকম/2345